Tervetuloa! Hyvä olla seurassanne taas.
Rukoillaan. Herra Jeesus, kiitos tästä yhteisestä ajasta.
Rukoilen jokaisen katsojan puolesta. Ympäröi heidät suojamuurilla, -
ettei vihollinen pääse vaikuttamaan ja häiritsemään heitä sisäisesti.
Kiellämme sen Jeesuksen nimessä.
Tuomme kaiken Hänen herruutensa alle.
Auta ja ohjaa minua, kun puhun valtakunnista sodassa, -
hengellisestä sodasta, jossa olemme ja jonka Sinä jo voitit.
Jeesuksessa rukoilen.
Tänään opetan kahdesta valtakunnasta sodassa.
Ja...
Voit olla sodassa, muttet tajua sitä.
Se on vaarallista.
Raamattu tekee selväksi, että olemme sodassa.
Siksi Jeesus tuli. Tekemään tyhjäksi perkeleen teot.
Aloitan sanomalla, että alussa Jumala loi.
Hän teki mestariteoksensa, sinut.
Voi olla, ettei sinusta tunnu siltä, mutta se on totta.
Koko luomakunnassa mies ja nainen olivat Hänen luomistyönsä kruunu.
Jumala kaipasi elää yhteydessä.
Hän itse asiassa eli Aadamin ja Eevan yhteydessä, -
mutta sitten tuli kiusaaja.
Kiusaaja on voimakas enkeli, -
joka oli kapinoinut Jumalaa vastaan. Voit lukea siitä Hes. 28:11―19:stä -
ja Jes. 14:15:stä, jonka luimme jo aiemmin.
Se tarjosi Aadamille ja Eevalle tietoa ja korkeampaa olemisen tasoa.
Se aloitti epäilyksen siemenestä.
Aadamille ja Eevalle oli annettu yksi sääntö.
He voisivat syödä puutarhan kaikista puista, -
mutta yhdestä puusta he eivät saaneet syödä.
Jos he söisivät, he kuolisivat.
Saatana tuli ja sanoi Eevalle: -
"Kuolisitteko te oikeasti? Sanoiko Hän todella niin?"
Saatana aloittaa ujuttamalla Eevan mieleen epäilyksen.
Sitten se sanoi: "Ette te kuole."
Ja Eeva näki, että hedelmä oli houkutteleva ja kaunis.
Se sai hänet haluamaan hyvän ja pahan tiedon puun hedelmää, -
jotta hänestä tulisi kuin jumalatar, ja hän söi hedelmän.
Ja niin he lankesivat ja koko luomakunta heidän mukanaan.
Näin saatana sai huomattavan vallan koko luomakunnasta.
Aadamille ja Eevalle oli annettu valta ja auktoriteetti -
puutarhan ja luomakunnan ylitse.
Saatana hamusi lisää valtaa.
Saatanan valta on rajoitettu.
Mistä se saisi sitä lisää? Aadamilta ja Eevalta.
Kun he tottelivat saatanaa ennemmin kuin Jumalaa, -
he luovuttivat hallintavaltansa ja auktoriteettinsa, -
ja niin luomakunta joutui saatanan hallinnan alaiseksi.
Se pilasi asiat pahasti.
Jeesus kutsuu saatanaa tämän maailman ruhtinaaksi -
Joh. 14:30:ssa -
ja valheiden isäksi Joh. 8:22:ssä.
Paavali kutsuu sitä tämän maailman jumalaksi, 2. Kor. 4:4.
Johannes sanoo: "koko maailma on pahan vallassa", -
1. Joh. 5:19.
Nämä kolme, mukaan lukien Jeesus, suhtautuivat saatanaan vakavasti -
jonain, jolla on valta ja auktoriteetti maailman ylitse.
Saatanan valtakunta on pimeyden valtakunta.
Missä demonit asuvat? Pimeydessä. Juudan kirja kertoo, -
että niille on annettu paikka pimeydestä. Niiden pitää elää siellä.
Ne on määrätty sinne. Ne houkuttelevat ihmisiä pimeyteen, -
jotta ne voivat toimia ihmisten elämässä.
Me elämme vihollisen maaperällä.
Minne menenkin maailmassa, olen vihollisen alueella.
Saatanan valta on annettu valta. Mistä se tulee? Loppu viimeksi Jumalalta.
Saatana yrittää tuhota Jumalan luomakuntaa niin paljon kuin se voi.
Se saa ihmiset auttamaan siinä.
Se tuli varastamaan, tappamaan ja tuhoamaan.
Saatana ei pysty luomaan mitään tyhjästä.
Sillä pitää olla jotain, mitä se voi käyttää. Se ei ole niin kuin Luoja.
Sen pitää käyttää jotakin olemassa olevaa.
Sillä on paljon valtaa ja auktoriteettia, -
ja sen valtakunta on hyvin järjestäytynyt.
Sillä on tuhansia ellei miljoonia langenneita enkeleitä.
Ne työskentelevät sille. Niillä on hierarkia.
Niitä varten on valtoja ja hallituksia avaruuksissa. Saatana itse on ylin.
Saatanan suurin este oli Jeesus, -
koska Jeesus tuli tekemään tyhjäksi perkeleen teot.
Jumalan valtakunta on valon valtakunta.
Jeesus toi paljon voimakkaamman valtakunnan.
Hän tuli maailmaan vihollislinjojen takana.
Hän tuhosi saatanan ja sen tarkoitukset, 1. Joh. 3:8.
Miten Hän teki sen?
Ensinnäkin kahden kesken, kun Hän oli kiusattavana.
Siitä voi lukea Luuk. 4:1―11:stä.
Jeesus sai Pyhän Hengen kasteen.
Siinä sanotaan, että se vei Hänet yhteenottoon saatanan kanssa.
Jeesus oli erämaassa kolme päivää. Häntä kiusattiin yhä uudelleen, -
mutta Hän ei antanut periksi. Hän voitti.
Hän voitti saatanan yhä uudelleen aina parantaessaan jonkun, -
ajaessaan ulos demoneja, Matt. 12:28, -
ja antaessaan anteeksi syntejä, Luuk. 5:19―20.
Ja jopa tyynnyttäessään myrskyn Genesaretilla Luuk. 8:22―25:ssä.
Sekä herättäessään kuolleita, Luuk. 7:11―17 -
ja Joh. 11:1―44.
"Ylösnousemuksensa kautta Hän riisui aseet hallituksilta ja valloilta -
ja asetti heidät julkisen häpeän alaisiksi", Kol. 2:15.
Luuk. 4:18―19:ssa Hän sanoi, että olemme sortajan alaisia.
Luen, mitä Hän Luuk. 4:18:ssa sanoi.
Puhuin siitä jo aiemmin hieman.
Mutta haluan lukea sen, sillä se on hyvin tärkeää.
Tähän työmme pitkälti perustuu.
"'Herran Henki on minun päälläni, -
sillä hän on voidellut minut julistamaan evankeliumia köyhille;
hän on lähettänyt minut saarnaamaan vangituille vapautusta -
ja sokeille näkönsä saamista, päästämään sorretut vapauteen, -
saarnaamaan Herran otollista vuotta'."
Ja käärittyään kirjan kokoon hän antoi sen palvelijalle ja istuutui; -
ja kaikkien synagoogassa olevien silmät olivat häneen kiinnitetyt.
Niin hän rupesi puhumaan heille: -
'Tänä päivänä tämä kirjoitus on käynyt toteen teidän korvainne kuullen'."
Kun Hän julisti olevansa Messias ja tuovansa tämän valtakunnan, -
miten Hän sen tekisi? Jumalan Hengen, Pyhän Hengen kautta.
Meidän tulee palvella Jeesusta laajentamalla Hänen valtakuntaansa.
Jeesus ei tehnyt voimatekoja, -
ennen kun Pyhä Henki tuli Hänen ylleen kasteessa, Luuk. 3:21―23.
Hän ei toiminut muussa voimassa kuin Pyhässä Hengessä.
Hän ikään kuin laittoi sivuun jumalallisen oikeutensa, Fil. 2.
Hän oli kuuliainen Isälle kuolemaan asti.
Hän toimi ihmisenä Pyhän Hengen voiman alaisuudessa.
Hän lähettää meidät, niin kuin Isä lähetti Hänet, Joh. 14:12.
Palvelemme Jeesusta laajentamalla Hänen valtakuntaansa.
Valtakuntaa laajentavat nyt kristityt.
Apostoleille annettiin voima ja valta, Luuk. 9:1―2.
"Niin hän kutsui kokoon ne kaksitoista ja antoi heille voiman ja vallan -
kaikkia riivaajia vastaan ja voiman parantaa tauteja.
Ja hän lähetti heidät julistamaan Jumalan valtakuntaa -
ja parantamaan sairaita.
Ja hän sanoi heille: 'Älkää ottako mitään matkalle, ei sauvaa, -
ei laukkua, ei leipää, ei rahaa, älköön myös kenelläkään olko kahta ihokasta.
Ja mihin taloon tulette, siihen jääkää, ja siitä lähtekää matkallenne.
Ja missä eivät ota teitä vastaan, siitä kaupungista lähtekää pois, -
ja pudistakaa tomu jaloistanne, todistukseksi heitä vastaan.'
Niin he lähtivät ja kulkivat kylästä kylään julistaen evankeliumia -
ja parantaen sairaita kaikkialla."
He saivat voiman Pyhän Hengen voiman kautta.
Jeesus luovutti sen heille ja antoi heille vallan. He tottelivat Häntä.
Apostolien käskettiin opettaa seuraajilleen kaikki, -
mitä Hän oli opettanut heille. Luetaan se Matt. 28:20:stä.
Monilta jää tämä huomaamatta.
Meidän tulee tehdä kansat opetuslapsiksi ja tehdä mitä?
Tässä sanotaan: -
"Minulle on annettu kaikki valta taivaassa ja maan päällä.
Menkää siis ja tehkää kaikki kansat minun opetuslapsikseni, -
kastamalla heitä Isän ja Pojan ja Pyhän Hengen nimeen -
ja opettamalla heitä pitämään kaikki, mitä minä olen käskenyt teidän pitää.
Ja katso, minä olen teidän kanssanne joka päivä maailman loppuun asti."
Meidän tulee kouluttaa ja opettaa ja tehdä ihmisistä opetuslapsia, -
että he tekevät kaiken, mitä Jeesus käski.
Meidänkin pitää täyttyä Pyhällä Hengellä ja jäljitellä Jeesusta.
Oletko ajatellut, että voit jäljitellä Jeesusta?
Se on mahdollista vain Pyhän Hengen voimassa.
Hän on käskenyt meitä tekemään niin, jäljittelemään Häntä.
Minulla oli Fullerin seminaarissa opettaja. Hän on suosikkikirjoittajiani.
George Ladd kirjoitti näin teoksessa "Jumalan valtakunta".
"Jumalan valtakunta loi seurakunnan lunastavana toimena -
ja Jumalan valtana Kristuksessa ja toimii seurakunnan kautta maailmassa.
Herran opetuslapsina he menivät Palestiinan kyliin -
ja julistivat, että lähetystyön kautta Jumalan valtakunta on tullut niihin.
Luuk. 10:9. Merkkinä valtakunnasta he paransivat sairaita -
ja ajoivat ulos demoneita vapauttaen näin ihmisiä saatanan voimista.
Kaupungit, jotka torjuivat heidät ja siten Jumalan valtakunnan, -
veti itselleen kauhistuttavan tuomion.
Opetuslasten lähetystyössä Jumalan valtakunta on tullut lähelle.
Jumalan valtakunta toimi ihmisten keskuudessa Herran läsnäolossa -
ja opetuslasten kautta, niin että he toivat Sanan, merkit -
ja valtakunnan Galilean kaupunkeihin."
Meidän tulee ensin etsiä Jumalan valtakuntaa.
Sen jälkeen saat vanhurskauden ja kaiken muunkin.
Kun olin uusi uskova, uskoin, että pitää tehdä niin kuin Raamattu sanoo.
Monet kristityt sanoivat minulle: "Ei sellaista tapahdu enää."
Tai: "Se on vain erityisille." Mutta huomasin, -
että mitä enemmän tottelin Jeesusta, -
sitä enemmän näin Jumalan valtakuntaa.
Huomasin jotain mielenkiintoista. Matt. 12:28:ssa sanotaan: -
"Mutta jos minä Jumalan Hengen voimalla ajan ulos riivaajia, -
niin on Jumalan valtakunta tullut teidän tykönne."
Näen Jumalan valtakuntaa joka päivä palvellessani ihmisiä.
Kun hoidan demonista ongelmaa ja ajan ulos demoneja, -
Jumalan valtakunta näyttäytyy. Jeesuksesta tulee Herra -
kaiken sen ylle, mitä prosessiin liittyy."
Ensimmäinen rukous, jonka Jeesus opetti, -
oli valtakunnan rukous.
Tuoda valtakunta ja nähdä Jumalan valtakunta.
"Isä meidän, joka olet taivaissa Pyhitetty olkoon Sinun nimesi.
Tulkoon valtakuntasi. Tapahtukoon tahtosi -
maan päällä niin kuin taivaissa."
Tapaan muokata siitä henkilökohtaisen.
"Isä meidän, joka olet taivaissa. Pyhitetty olkoon Sinun nimesi.
Tulkoon valtakuntasi tapahtukoon tahtosi Garyssa, -
vaimossani, lapsissani, niin kuin taivaissa."
Ylösnousemuksen jälkeen Hän saarnasi Jumalan valtakuntaa.
Jeesuksen tarkoitus maan päällä ei ollut julistaa omaa -
vaan Isänsä valtakuntaa.
Tapahtukoon Jumalan tahto, ei minun tai sinun.
Ei minun, vaan sinun tahtosi.
Evankeliumissa on kolme pääosiota.
Opetus Jumalan valtakunnasta, vapautus ja demonien ulos ajaminen -
ja parantaminen. Se on kuin voileipä.
Yksi kolmasosa on sanoma Jumalan valtakunnasta.
Kaksi kolmasosaa on sovellutuksia, parantamista ja vapauttamista.
Mitä tapahtuu, jos muutan ainesosat?
Se ei ole täysi Jumalan valtakunta.
Julistamme Jumalan valtakuntaa, parannamme ja ajamme ulos riivaajia.
Teemme juuri sitä mitä Jeesuskin.
Kun Jeesus tuli maan päälle, mitä Hän teki. Julisti Jumalan valtakuntaa.
Jumalan valtakunta on nyt mutta ei vielä.
Jumalan valtakunnan täyteys tulee, kun Kristus tulee takaisin.
Sillä välin toteutamme evankeliumia ja Jumalan valtakuntaa -
tekemällä, mitä Jeesus käski.
Kun Jeesus tuli, Hän aloitti jotain ja siirsi sen meille.
Jumalan valtakunta ilmenee ja kasvaa meidän uskovien kautta.
Toisessa maailmansodassa oli erityinen ranta.
Ranta piti vallata, jotta Eurooppa voitaisiin vallata.
Ranta oli Normandia. Sitä kutsutaan sillanpääasemaksi.
Kun liittoutuneet olivat vallanneet rannan kovalla hinnalla, tiedettiin, -
että on vain ajan kysymys, milloin akselivaltiot ja Hitler kukistuvat.
He toivat sotilaita ja kaikkea, mitä he tarvitsivat, -
saadakseen sodan loppumaan.
Mutta sota ei loppunut vielä vuoteen.
Enemmän ihmisiä kuoli loppuvaiheessa kuin siihen mennessä.
Sama meissä. Jeesus on tehnyt elämäämme sillanpääaseman.
Me laajennamme sitä. Viemme sitä muiden ihmisten elämään -
Kristuksen paluuseen asti.
Tapaan ajatella tätä Messias hippana. Kristus kosketti kahtatoista.
Ne kaksitoista koskettivat satoja, sadat tuhansia, tuhannet miljoonia.
Arvaa, mitä? Nyt on sinun vuorosi -
toimia Jeesuksen voimassa ja tehdä, mitä Hän teki.
Kun Hän meni johonkin kylään, mitä tapahtui?
Ihmiset toivat sairaita ja riivattuja.
Hän julisti Jumalan valtakuntaa, paransi ja ajoi ulos demoneita.
On ihmeellistä, että voimme osallistua ja olla osa Jumalan valtakuntaa.
Monet kysyvät, miten saatana saa valtaa jollain alueella.
Saatanalla on valtaa esimerkiksi Helsingissä, -
koska ihmiset antavat sitä sille.
Jos vie ihmiset pois saatanan luota, se menettää vallan.
Aivan kuin Luuk. 10:ssä sanotaan, -
ne 70 palasivat iloiten, -
että demonitkin ovat heille alamaisia Jeesuksen nimen takia.
Mitä Jeesus vastasi ensimmäisenä?
Sanoiko Hän: "Älkää iloitko"? Vai jotain muuta?
Katso Raamatusta. Lue luku 10 jae 17.
Jeesus sanoi nähneensä saatanan lankeavan taivaasta kuin salama.
Mitä se tarkoittaa? Sitä, että kun he tottelivat Jeesusta -
eli julistivat valtakuntaa, paransivat ja vapauttivat, -
he ottivat saatanalta vallan, koska he veivät siltä sen orjat -
eli ikään kuin sen patterit, sillä ei enää ollut valtaa -
ja se menetti vallan sillä alueella.
Oli kiintoisaa, että Luuk. 10:ssa Jeesus lähetti ne 70 kaksittain -
sinne, minne Hän itse aikoi mennä saarnaamaan. Miksi?
Kun he pehmensivät aluetta, -
he toivat ihmisiä Jumalan valtakuntaan.
Saatanan vaikutusvalta heihin väheni, sillä he vapauttivat vangittuja.
Sitten Jeesus tuli ja julisti Jumalan valtakuntaa.
Lisää ihmisiä otti Herran vastaan, -
koska saatana ei voinut pitää heitä erossa Herralta.
Niin kävi minullekin.
Uskon myös, että on strategisia vapautumisia.
Ne voivat vapauttaa alueen.
Dramaattisimpia on gerasalainen mies Mark. 5:ssä.
Hän oli vakavasti riivattu. 6 000 demonia.
Demoni sanoi, että heitä on legioona.
Kun Jeesus oli tulossa Genesaretin yli, heitä vastaan hyökättiin.
Jeesus profetoi, että he ylittävät järven. Tuli myrsky.
Sen täytyi olla kauhea, sillä Pietari luuli kuolevansa.
Jeesus nousi ja nuhteli myrskyä. Myrsky rauhoittui.
He olivat ihmeissään. Minne he olivat menossa?
Toiselle puolelle vapauttamaan strategisesti tärkeän riivatun.
Kerrotaan, että Jeesus lähti veneestä ja käski demonien lähteä miehestä.
Ne eivät totelleet, mutta mies juoksi Jeesuksen luo.
Riivatut eivät mielellään lähesty Jeesusta, mutta tämä mies halusi tulla.
Jeesus muutti taktiikkaansa.
Hän ei huutanut demoneille vaan kysyi niiden nimeä.
Sillä hetkellä demonit tulivat Jeesukselle alamaisiksi.
Heti sen jälkeen he alkoivat neuvotella antautumisehdoista.
Ne sanoivat: "Älä lähetä meitä pois tältä alueelta."
Jos ne menisivät muualle, niiden pitäisi olla alamaisia muille hengille.
Henget olivat luultavasti hallinneet aluetta tuhansia vuosia.
Nyt ne toimivat tuossa miehessä.
Muualla niiden täytyisi totella muita henkiä. Sitä ne eivät halunneet.
Ne sanoivat: Lähetä meidät sikoihin. Niiden tahto toteutettiin.
Jeesus lähetti ne sikoihin. Siat tulivat hulluksi.
Ne syöksyivät veteen. Demonit hajaantuivat veteen.
Sitten mies oli täydessä ymmärryksessään.
Sikopaimenet näkivät sen. He kertoivat kaikille.
Kaikki tulivat ja käskivät Jeesuksen lähteä.
He pelkäsivät. Ja luultavasti heistäkin moni oli riivattu.
Jeesus oli lähtemäisillään. Mies tuli Hänen luokseen -
ja pyysi päästä Jeesuksen mukaan. Mitä Jeesus sanoi?
Jeesus sanoi: "Mene perheesi luo ja kerro, mitä Jumala teki sinulle."
Hän lähetti hänet lähetystyöhön. Mies palasi perheensä luo.
Kuvittele, kun hän käveli kylän läpi. Kaikki pelkäsivät häntä.
Perhe otti hänet takaisin. Hän oli aivan terve.
Historia kertoo, että tämä mies perusti Dekapoliin kymmenen seurakuntaa.
Se on strateginen vapautuminen.
Minä olin strateginen vapautuminen. Jotain hyvin samanlaista -
tapahtui minulle, kun tulin Kristuksen luo.
Se on tosiasia.
Työni kautta on tapahtunut varmaan noin 9 000 vapautumista.
Olen palvellut 60 maassa eri puolilla maailmaa.
Olin strateginen vapautuminen.
Sinäkin voit olla strateginen vapautuminen.
Jumala haluaa vapauttaa sinut. Jumala haluaa, että paranet.
Jumala haluaa, että ajat ulos demoneita.
Pelastumme, paranemme ja vapaudumme -
auttaaksemme muita pelastumaan, paranemaan ja vapautumaan.
Seuraamme Jeesusta voidaksemme johtaa muita Kristuksen luo.
Lue raamatunkohdat, joista puhuin tänään.
Kysy Jeesukselta: "Haluatko, että laajennan Jumalan valtakuntaa?"
Jeesus, kosketa jokaista.
Auta, että he pystyvät ottamaan vastaan Jumalan Hengen ylleen -
ja että he saisivat vallan ja voiman -
vapauttaa vangittuja ja parantaa.
Kristuksessa rukoilen, aamen.
Suomennos: TV7